Wêreld Kankerdag – Maak jou Gesondheid 'n Prioriteit | CANSA - The Cancer Association of South Africa | CANSA – The Cancer Association of South Africa
Home » World Cancer Day - 4 Feb
Wêreld Kankerdag – Maak jou Gesondheid 'n Prioriteit
Op Wêreld Kankerdag op 4 Februarie, moedig KANSA en die Unie vir Internasionale Kankerbeheer (UICC) mense aan om persoonlike doelwitte te stel en te bereik, wat hulle in staat sal stel om die kankerrisiko te verlaag en vir kankerpasiënte om hul gesondheid te optimaliseer, veral in die lig van die COVID-19 pandemie. Die wêreldwye reaksie tot die COVID-19 pandemie neem al ons tyd en aandag in beslag, maar kankerbeheer moet steeds 'n prioriteit bly. Sien Infografiek…
Elize Joubert, KANSA se hoof uitvoerende beampte sê, "Kanker eis steeds onnodig lewens. Ten spyte van die COVID-19 pandemie is dit belangrik dat ons nie van kankerpasiënte se behoeftes vergeet nie. Ons moet hulle help om 'n gebalanseerde leefstyl te handhaaf en na hulle gesondheid om te sien, en moet steeds mense bewus maak van kankertekens, vroeë opsporing deur siftingstoetse en opvoeding om kankerrisiko te verlaag. Ons moedig kankerpasiënte wie tans behandeling ontvang en diegene wat met kanker saamleef aan om ingelig te bly oor COVID-19. Hulle moet weet hoe om die risiko vir die virus te verlaag en wat om te doen indien hulle dit opdoen."
Vir die afgelope twee jaar deel ondersteuners van Wêreld Kankerdag regoor die wêreld hul 'I Am and I Will'-verbintenis – hulle pleeg met dapperheid aksies om die impak van kanker te verlaag.
Joubert daag ons uit, "In 2021 vier KANSA sy 90ste herdenking van opvoeding, die verlaging van kankerrisiko en volgehoue ondersteuning en omgee – 'n belangrike mylpaal. Ons is bly dat ons steeds 'n verskil kan maak in die lewens van diegene wat deur kanker geaffekteer word. As deel van Wêreld Kankerdag daag ons individue, families, maatskappye, skole en dienslewering-organisasies uit om saam met KANSA te werk om bewusmaking te skep van die noodsaaklike dienste wat ons lewer, sodat ons kan voortgaan om 'n wêreld sonder kanker te help bou. En ook sodat alle pasiënte weet hulle is nie alleen nie."
Wat jy kan doen – 21 Days to Impact-uitdaging
"As jy onseker is oor waar om te begin, sluit aan by 'Wêreld Kankerdag se 21 Days to Impact-uitdaging'. Dit neem die spreekwoordelike 21 dae om 'n positiewe gewoonte te skep. So vir 2021, of jy jouself daartoe verbind om jou eie gesondheid of dié van jou geliefdes te help verbeter, 'n geliefde wat met kanker saamleef te ondersteun, meer oor kanker te leer, oor kanker te praat of om geskiedenis te maak deur servikskanker te elimineer, sluit by een van die vyf uitdagings aan en kry daaglikse inspirasie en praktiese leiding," sê Joubert.
Besoek https://www.worldcancerday.org/21DayChallenge en kies 'n uitdaging. Sluit by die uitdaging aan. Jy sal elke dag 'n e-pos ontvang met 'n nuwe aktiwiteit, inspirasie, les of instruksie. Beweeg selfs nader aan die realisering van jou 'I Am and I Will'-verbintenis en deel dit op sosiale media met die hutsmerke #WorldCancerDay #IAmAndIWill #CANSA90
Ken jou liggaam – word bewus van veranderinge en doen gereeld selfondersoeke (vel, bors en testikulêr). Leer ken die kankertekens en -simptome.
Kry inentings teen Menslike papilloomvirus en Hepatitus B wat tot kanker kan lei.
Doen gereelde kanker-siftingstoetse en maak 'n afspraak by jou plaaslike KANSA Sorgsentrum vir: Kliniese borsondersoeke en Papsmere (vir vroeë opsporing van servikskanker); Prostaatspesifieke Antigeen (bloedtoetse wat help om onreëlmatighede in die prostaat op te spoor); toetse met die FotoFinder-masjien (vir vel-ondersoeke) en 'n Fekale okkulte bloed tuis-toetsstel (vir vroeë opsporing van kolorektale kanker).
Eet slim – kry inligting op die KANSA-webtuiste.
Vul KANSA se aanlyn vraelys in. Hierdie Leefstyl Risikobepalingsinstrument kan help om gesondheidsrisiko's te identifiseer wat jy moet aanspreek.
Bly aan die beweeg – dis belangrik om aktief te bly. 'n Goeie begin is jou plaaslike Gijima For CANSA of CANSA Active-geleenthede. Of ondersteun die Wêreld Kankerdag Solidariteits-uitdaging, 'n wêreldwye virtuele fietsry-geleentheid. Besoek YouTube om die ondersteuningsboodskap te sien van Xylon van Eyck, Suid-Afrikaanse fietsryer, driekampatleet en kankeroorwinnaar.
Wees sonslim met SunSmart.
Vermy kankerverwekkende stowwe soos tabak, alkohol en omgewingskarsinogene.
Ondersteun 'n kankerpasiënt deur praktiese ondersteuning aan te bied of hulle na KANSA te verwys – vertel hulle van KANSA se Teleberadingsdiens, iSurvivor en iSurvivor Metastatiese Borskanker e-pos ondersteuningsprogramme, pynbeheer-riglyne en Facebook ondersteuningsgroepe.
Hoe om KANSA te Help
Wees 'n kanker-advokaat – praat oor die stigma en mites van kanker, praat vir die regte van pasiënte en versorgers of skep algemene bewustheid oor kanker en hoe om kankerrisiko te verminder.
Doen vrywilligheidswerk – besoek KANSA aanlyn en word 'n vrywilliger om met pasiënte te help, gesondheidsbewusmaking te skep of aan fondsinsamelingsaktiwiteite deel te neem.
Skenk geld – Skenk aanlyn 'n donasie via cansa.org.za (soek vir die DONATE-knoppie met die rooi hartjie) https://cansa.org.za/cansas-wish-list/ of word 'n aanlyn kampioen en samel aanlyn fondse in .